
Fel rhan o’r modiwl ‘Egwyddorion Arfer a Chynnydd - ECAD6001/C’, mi fyddaf yn cyflwyno fideo hyd at ddeg munud yn trafod ymyrraeth newydd hoffwn awgrymu mewn cyfarfod gyda’r bwrdd llywodraethwyr o fewn ysgol gynradd. Yn ogystal â’r fideo, mi fyddaf yn cyflwyno ffeil i atgyfnerthu fy syniadau ac ymchwil. Yn ystod y modiwl yma, rwyf wedi ffocysu ar nifer o themâu gwahanol sy’n effeithio ar gynnydd disgyblion gan gynnwys trosglwyddo a lles plant, gyda’r prif ffocws ar iechyd plant.  

Cefndir yr Ysgol
Rwyf wedi penderfynu creu ysgol er pwrpas yr aseiniad yma o’r enw Ysgol Tan yr Enfys, ond mae’r ysgol a drafodwyd yn ystod yr aseiniad wedi ei seilio’n fras ar gymysg o ‘Tynyrheol Primary School’ a ‘Bryncethin Primary School’ (Adran Gyhoeddi Estyn, 2018). Mae Ysgol Tan yr Enfys wedi ei leoli mewn ardal ddifreintiedig; Pen-y-bont, De Cymru. Golyga hyn bod tlodi yn gyffredin iawn o fewn y gymuned. Mae 248 o ddisgyblion yn mynychu Ysgol Tan yr Enfys, ac mae 8 o ddosbarthiadau un oed yn yr ysgol.  
Mae 23% o’r disgyblion yma yn derbyn prydau ysgol am ddim, sydd ychydig yn uwch na chyfartaledd Cymru o 19%. Mae gan tua 18% o ddisgyblion Ysgol Tan yr Enfys anghenion dysgu ychwanegol, sydd bach yn llai na’r cyfartaledd cenedlaethol. Nid oes lawer o ddisgyblion yng ngofal yr awdurdod lleol neu o gefndir lleiafrifoedd ethnig. Ychydig iawn o ddisgyblion sy’n dod o deulu lle mae Cymraeg yn cael ei siarad yn y cartref. Yn adroddiad Estyn diwethaf Ysgol Tan yr Enfys yn Mai 2018, caiff bob adran arolygu ei farnu fel ‘da’, oni bai am yr adran Lles ac Agweddau Dysgu. Cafodd yr adran arolygu yma ei farnu’n ‘digonol ac angen gwella’ felly penderfynwyd ffocysu ar yr elfen yma yng nghynllun datblygu’r ysgol ac ar gyfer yr ymyrraeth a gyflwynwyd.  








Trosglwyddiadau
Gall trosglwyddiadau cynnwys nifer o ddigwyddiadau gwahanol ac maen nhw’n effeithio ar ddysgwyr mewn amrywiaeth o ffyrdd gwahanol. Y prif drosglwyddiad sy’n digwydd yn ddyddiol mewn bywyd disgybl yw trosglwyddo o’r cartref i'r ysgol ac yna nôl. Gall y trosglwyddiad yma cael effaith mewn nifer o ffyrdd. Y phrif effaith trosglwyddo byddaf yn ffocysu ar yn ystod yr aseiniad yw lles y plant o ran bywyd iach. Nodir gan Fabian (2007) bod pob math o drosglwyddiad yn newid arwyddocaol i blant, er hyn, gall rhai plant fod yn fwy bregus i ddioddef o effaith trosglwyddiadau, megis plant ag anghenion dysgu ychwanegol, a phlant o deuluoedd camweithredol. 
Un peth all effeithio ar drosglwyddiad plant o’r cartref i'r ysgol yw annibyniaeth y plentyn. Os nid oes gan blentyn llawer o annibyniaeth, mae tebygolrwydd uwch y bydd ganddyn nhw llai o hunanhyder. Gall hyn effeithio ar ei barodrwydd i fynychu’r ysgol. Yn ogystal â diffyg annibyniaeth, gall bwlio hefyd effeithio parodrwydd dysgwyr i fynychu’r ysgol, ac felly’n effeithio trosglwyddiadau. Mae ymchwil Margetts (1999) ar drosglwyddiadau yn dangos tystiolaeth bod merched yn cael ei raddio’n is na bechgyn o ran cael trafferth ag addasu yn ystod trosglwyddiadau o ran ymddygiad a sgiliau cymdeithasol. Dangosodd y dystiolaeth hefyd bod gan ddisgyblion sydd barod yn adnabod disgyblion arall o fewn y dosbarth mwy o sgiliau cymdeithasol, cyrhaeddiad academaidd uwch, a llai o broblemau yn ymwneud ag ymddygiad. Awgryma hyn fod disgyblion sy’n trosglwyddo mewn i ysgol newydd yn fwy tebygol o ddioddef o’r effeithiau yma.











Lles 
Mae Iechyd a Lles disgyblion yn dod yn fwyfwy bwysig wrth addysgu disgyblion. Un o feysydd dysgu a phrofiad Donaldson (2015) yw Iechyd a Lles, sy’n awgrymu bod angen cynyddu’r pwyslais o fewn y cwricwlwm. Un o bedwar dibenion Donaldson yw sicrhau bod yr ‘holl blant a phobl ifanc yn unigolion iach, hyderus.’ Gall diet gwael cael effaith negyddol ar les plant o ran iechyd corfforol, iechyd meddyliol a chynnydd academaidd. Wrth ystyried lles, mae angen sicrhau bod y disgyblion yn cael eu haddysgu am iechyd. Nodir gan Department of Education and Science (dyddaid anhysbys), ‘Health education should be closely related to the development of the whole child and the provision of a secure environment in which the children can develop confidence, grow and learn.’
Gweler yn Hierarchaeth Maslow (2018) y pum haen wahanol sydd angen ar bobl er mwyn sicrhau lefel uchel o les ar ffyrdd pyramid. Haen gwaelod y pyramid yw beth sydd yn hanfodol i bobl, ac mae angen haenau gwaelod y pyramid er mwyn cael mynediad at yr haenau uchaf. Caiff y pum haen yma ei rannu i dair elfen wahanol sef anghenion sylfaenol, anghenion seicolegol ac anghenion hunan-gyflawni.  Gweler yr haenau o waelod i dop y pyramid
· Anghenion ffisiolegol: dwr, bwyd, gorffwys, cynhesrwydd.
· Anghenion gofal: diogelwch.
· Anghenion cariad: ffrindiau, perthnasau, teulu
· Anghenion parch: teimlad o gyflawniad
· Hunan-ddiweddaru: cyflawni llawn potensial.
[image: ]Er bod tlodi yng Nghymru wedi gostwng dros y flynyddoedd o dua 27% yn 1997, I 23% yn y flynyddoedd diwethaf (Barnard, 2018), mae dal yn broblem fawr o fewn rhai gymunedau. Gall tlodi effeithio’n fawr iawn ar les plant. Ond wrth sicrhau bod gan plant anghenion hierarchaith Maslow, mae siawns uwch o gynydd yn lles plant.
Esbonia Siegel (2010) ei theori o driongl lles a sut mae’r meddwl, ymennydd a pherthnasau yn cysylltu o ran lles. Awgryma bod y tri pheth yma o hyd yn datblygu ac yn ymateb i brofiadau newydd, ac felly wastad yn effeithio ar ein lles personol.




Theori Systemau Ecolegol Bronfenbrenner 
Mae Theori Systemau Ecolegol Bronfenbrenner (1979) yn cael ei ddefnyddio i esbonio sut mae’r rhinweddau sydd gan blant a’r amgylchedd yn cyfuno i ddylanwadu sut mae plant yn datblygu a thyfu. Pwysleisia Bronfenbrenner pwysigrwydd addysgu plant o fewn nifer o amgylcheddau gwahanol, sef y systemau ecolegol. Mae Bronfenbrenner yn gwahanu’r systemau i bump lefel gwahanol - 
Meicro-system: Hyn yw’r system leiaf a’r amgylchedd mwyaf canolog bydd plant yn cael y profiad o. Enghraifft o meicro-system yw’r cartref neu’r ysgol. 
Meso-system: Y system yma yw’r perthynas rhwng dau fath gwahanol o meicro-systemau er enghraifft y linc rhwng y cartref a’r ysgol.  
Ecso-system: Hyn yw system sydd ddim yn cynnwys y plentyn, ond dal yn cael effaith arno, megis lle gwaith rhiant.  
Macro-system: Dyma’r system mwyaf bydd y plentyn yn profi, ac yn cynnwys pethau allanol sy’n effeithio ar plant megis y cyfryngau.  
Chrono-system: Mae’r system yma yn ychwanegu amser, sy’n arddangos effaith newid ar amgylchedd plant.  



Gwerthusiad
Teimlaf fod y wybodaeth cafodd ei gyflwyno yn y fideo yn eglur ac yn esbonio cynnwys yr ymyrraeth yn dda. Er hyn, gallaf wedi ymgeisio i ffilmio’r fideo mewn ffordd fwy diddorol i ddenu sylw gwylwyr ychydig yn fwy. Gallaf hefyd wedi ychwanegu sesiwn cwestiwn ac ateb ar ddiwedd y fideo er mwyn crynhoi’r ymyrraeth a’r wybodaeth. Teimlaf fod y defnydd o’r cynllun datblygu ysgol o fewn y fideo yn berthnasol i'r ymyrraeth ac yn cyfoethogi’r fideo.  
Teimlaf fod y wybodaeth o fewn fy ffeil yn atgyfnerthu beth ddywedir yn y fideo ac yn cynyddu dealltwriaeth y darllenwyr ar y themâu a drafodwyd. Mae’r pecyn gwybodaeth rhieni yn sicrhau ymwybyddiaeth ac ymrwymiad rhieni’r disgyblion am yr ymyrraeth, sy’n cael ei bwysleisio llawer o fewn y fideo.   
Teimlaf fy mod wedi dilyn rhan fwyaf o’r deilliannau dysgu wrth gwblhau'r aseiniad yma ac rwyf wedi dysgu llawer a datblygu fy ngwybodaeth am nifer o themâu gan gynnwys trosglwyddiadau, lles, ac iechyd plant. Ar y cyfan, rwyf wedi mwynhau’r aseiniad yma. 
Rhestr gyfeiriadau
Adran Addysg a Sgiliau (2014). Healthy eating in maintained schools. Caerdydd: Llywodraeth Cymru.
Barnard, H. (2018) Tlodi yng Nghymru 2018. [e-lyfr] Ar gael yn: http://file:///Users/UWTSD/Downloads/welsh_language_briefing.pdf (Darllenwyd 10 Tachwedd 2018).
Bronfenbrenner, U. (1979). The ecology of human development. Cambridge, MA: Harvard University Press.
Department of Education and Science (dyddiad anhysbys) Health Education from 5 to 16. Llundain: Her Majesty’s Stationairy Office. 
Donaldson, G. (2015) Dyfodol Llwyddiannus. Ar gael yn: https://gov.wales/docs/dcells/publications/150225-successful-futures-cy.pdf (Darllenwyd: 29 Hydref 2018).
Dunlop, A. a Fabian, H. (2011) Informing transitions in the early years. Maidenhead: McGraw-Hill/Open Univ. Press.
Estyn (2018) A report on Bryncethin Primary School. Ar gael yn: https://www.estyn.llyw.cymru/sites/default/files/documents/Bryncethin%20Primary%20School.pdf (Darllenwyd: 28 Hydref 2018).
Estyn (2018) A report on Tynyrheol Primary School. Ar gael yn: https://www.estyn.gov.wales/sites/default/files/documents/Tynyrheol%20Primary%20School_0.pdf (Darllenwyd: 25 Hydref 2018). 
Lewin, J. (2018). Behaviour in children: how diet can help. BBC. [ar-lein] Ar gael yn: https://www.bbcgoodfood.com/howto/guide/behaviour-children-food-and-additives [Darllenwyd 2 Tachwedd 2018].
Llywodraeth Cynulliad Cymru (2010). Indicators for the Welsh Network of Healthy School Schemes National Quality Award.
Margetts, K. (1999) TRANSITION TO SCHOOL: LOOKING FORWARD. [e-lyfr] Melbourne: Monash University. Ar gael yn: https://extranet.education.unimelb.edu.au/LED/tec/pdf/margetts1.pdf (Darllenwyd 3 Tachwedd 2018).
McLeod, S. (2018). Maslow's Hierarchy of Needs. [ar-lein] Simply Psychology. Ar gael yn: https://www.simplypsychology.org/maslow.html (Darllenwyd 5 Tachwedd 2018).
Public Health England (dyddaid anhysbus). Healthy eating | Whole-school ideas | PHE School Zone. [ar-lein] Campaignresources.phe.gov.uk. Ar gael yn: https://campaignresources.phe.gov.uk/schools/topics/healthy-eating/whole-school-ideas (Darllenwyd 5 Tachwedd 2018).
Rhwydwaith Iechyd Cyhoeddus Cymru (dyddiad anhysbys). Cynlluniau Ysgolion Iach - Rhwydwaith Cymru | Public Health Network Cymru. [ar-lein] Publichealthnetwork.cymru. Ar gael yn: https://www.publichealthnetwork.cymru/cy/social-determinants/education/cynlluniau-ysgolion-iach-rhwydwaith-cymru/ (Darllenwyd 3 Tachwedd 2018).
Salvationarmy.org.uk. (2018). Salvation Army asked by community to help support families over the school summer holidays | The Salvation Army. [ar-lein] Ar gael yn: https://www.salvationarmy.org.uk/salvation-army-asked-community-help-support-families-over-school-summer-holidays [Darllenwyd 10 Tachwedd 2018].
Schoolguide.co.uk. (2013). Tynyrheol Primary School review | School Guide. [ar-lein] Ar gael yn: https://www.schoolguide.co.uk/schools/tynyrheol-primary-school-bridgend (Darllenwyd 3 Tachwedd 2018).
Williams, K. (2018). Pupil Development Grant. Caerdydd: Llywodraeth Cymru.


	
	
	



image.png
Triangle of Well-Being/ Resilience
Mind

Brain

Mind: Insight, awareness,
intention, and focused attention

Relationship: Attachments impact
our physical brain structure

Brain: The extended nervous
system throughout our body

Relationships




